गौरतलब है कि फ्लिपकार्ट की शुरुआत 2007 में दो दोस्तों (सचिन बंसल और बिन्नी बंसल) ने की थी। महज दो लोगों से शुरु हुई कंपनी में मौजूदा समय में तीस हजार से ज्यादा कर्मचारी काम करते हैं। जब कंपनी की शुरुआत हुई उस वक्त कंपनी केवल छोटे-मोटे टैबलेट्स, पेन ड्राइव और लैपटॉप बैग का कारोबार करती थी। 2015 आते- आते इस कंपनी का कारोबार पूरी दुनिया में 550 मिलियन डॉलर हो गया। अब फ्लिपकार्ट पर रोजमर्रा की चीजों से लेकर नामचीन ब्रांड्स के कपड़े, मोबाइल, टीवी, एसी, घड़ियां आप कभी भी कहीं से बैठे-बैठे आर्डर कर सकते हैं। अब यह कंपनी देश की सबसे बड़ी ई-कॉमर्स कंपनी में से एक हो गई है। 2013-14 तक कंपनी का टर्न ओवर 2,846 करोड़ का हो चुका था। समय समय पर होने वाली सेल से कंपनी बड़ा मुनाफा कमाती है।